ברכת רפואה

ברכת רפואה (או רפאנו) היא הברכה השמינית בתפילת שמונה עשרה, לאחר ברכת גאולה ולפני ברכת השנים. הברכה משתייכת לקבוצת שלוש עשרה ברכות הבקשה שבתפילה בימי חול. עניינה הוא בקשה מבורא עולם שירפא את מכאובינו ומחלותינו. בחזרת הש"ץ של תענית ציבור הברכה נאמרת לאחר תפילת עננו.

==נוסח הברכה==

=== נוסח תימן בלדי ===
רְפָאֵנוּ ה' אֱלֹהֵינוּ וְנֵרָפֵא, הוֹשִׁיעֵנוּ וְנִוָּשֵׁעָה.<br />
וְהַעֲלֵה רְפוּאָה שְׁלֵמָה לְכָל תַּחֲלוּאֵינוּ.<br />
כִּי אֵל רוֹפֵא רַחֲמָן אָתָּה.<br />
בָּרוּך אַתָּה ה' רוֹפֵא חוֹלֵי עַמּוֹ יִשְׂרָאֵל.

===נוסח הספרדים=== 
רְפָאֵנוּ ה' וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אָתָּה, <br />
וְהַעֲלֵה אֲרוּכָה וּמַרְפֵּא לְכָל-תַּחֲלוּאֵינוּ וּלְכָל-מַכְאוֹבֵינוּ וּלְכָל-מַכּוֹתֵינוּ. <br />
כִּי אֵל רוֹפֵא נֶאֱמָן וְרַחֲמָן אָתָּה. <br />
בָּרוּךְ אַתָּה ה', רוֹפֵא חוֹלֵי עַמּוֹ יִשְׂרָאֵל.

=== נוסח ספרד ===
<br />רְפָאֵנוּ ה' וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אָתָּה,

וְהַעֲלֵה (אֲרוּכָה וּמַרְפֵּא לְכָל תַּחֲלוּאֵינוּ וּלְכָל מַכְאוֹבֵינוּ וּלְכָל מַכּוֹתֵינוּ) רְפוּאָה שְׁלֵמָה לְכָל מַכּוֹתֵינוּ, 

כִּי אֵל מֶלֶךְ רוֹפֵא נֶאֱמָן וְרַחֲמָן אָתָּה.

בָּרוּךְ אַתָּה יְיָ, רוֹפֵא חוֹלֵי עַמּוֹ יִשְׂרָאֵל.
 
===נוסח אשכנז=== 
רְפָאֵנוּ ה' וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אָתָּה,<br /> 
וְהַעֲלֵה רְפוּאָה שְׁלֵמָה לְכֹל מַכּוֹתֵינוּ. <br />
כִּי אֵל מֶלֶך רוֹפֵא נֶאֱמָן וְרַחֲמָן אָתָּה. <br />
בָּרוּךְ אַתָּה ה', רוֹפֵא חוֹלֵי עַמּוֹ יִשְׂרָאֵל.<br />

===נוסח איטליה=== 
רְפָאֵנוּ ה' אֱלֹהֵינוּ וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אָתָּה,<br /> 
וְהַעֲלֵה רְפוּאָה שְׁלֵמָה לְכֹל מַכּוֹתֵינוּ (וּלְכָל תַּחֲלוּאֵינוּ). <br />
כִּי אֵל רוֹפֵא רַחֲמָן וְנֶאֱמָן אָתָּה. <br />
בָּרוּךְ אַתָּה ה', רוֹפֵא חוֹלֵי עַמּוֹ יִשְׂרָאֵל.<br />

===נוסח רומניא===
רְפָאֵנוּ ה' וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אַתָּה,<br /> 
וְהַעֲלֵה רְפוּאָה שְׁלֵימָה לְכָל מַכּוֹתֵינוּ וּלְכָל תַּחֲלוּאֵינוּ לְחַיִּים וּלְשָׁלוֹם<br /> 
כִּי אֵל מֶלֶך רוֹפֵא רַחֲמָן וְנֶאֱמָן אַתָּה.<br />
בָּרוּךְ אַתָּה ה', רוֹפֵא חוֹלֵי עַמּוֹ יִשְׂרָאֵל.

===נוסח פרובאנס===
רְפָאֵנוּ ה' וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אַתָּה,<br /> 
וְהַעֲלֵה רְפוּאָה שְׁלֵמָה וּמַרְפֵּא לְכָל תַּחֲלוּאֵינוּ וּלְכָל מַכְאוֹבֵינוּ וּלְכָל מַכּוֹתֵינוּ.<br /> 
כִּי אֵל רוֹפֵא חִנָּם נֶאֱמָן וְרַחֲמָן אַתָּה.<br />
בָּרוּךְ אַתָּה ה', רוֹפֵא חוֹלֵי עַמּוֹ יִשְׂרָאֵל.

===נוסח קטלוניה===
רְפָאֵנוּ ה' אֱלֹהֵינוּ וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אָתָּה,<br /> 
וְהַעֲלֵה רְפוּאָה שְׁלֵמָה לְכָל מַכּוֹתֵינוּ וּלְכָל מַכְאוֹבֵינוּ וּלְכָל תַּחֲלוּאֵינוּ<br /> 
כִּי אֵל רוֹפֵא רַחֲמָן וְנֶאֱמָן אָתָּה.<br />
בָּרוּךְ אַתָּה ה', רוֹפֵא חוֹלֵי עַמּוֹ יִשְׂרָאֵל.

=== נוסח ארץ ישראל ===
רְפָאֵנוּ ה' אֱלֹהֵינוּ מִמַּכְאוֹב לִבֵּנוּ, 

וְיָגוֹן וַאֲנָחָה הַעֲבֵר מִמֶּנּוּ, 

וְהַעֲלֵה רְפוּאָה לְמַכּוֹתֵינוּ. 

בָּרוּךְ אַתָּה ה' רוֹפֵא חוֹלֵי עַמּוֹ יִשְׂרָאֵל.

==מבנה הברכה ומיקומה==
תחילת ברכת רפאנו מבוסס על הפסוק: . חז"ל העבירו פסוק זה ללשון רבים. 

על פי נוסח הספרדים ונוסח ספרד, אומרים "וְהַעֲלֵה אֲרוּכָה וּמַרְפֵּא" (ולא "והעלה רפואה שלמה"), על פי הפסוק בירמיהו: . 

על פי הגמרא, ברכה זו היא השמינית במספר בתפילת שמונה עשרה, מאחר שגם ברית מילה המצריכה עזרה רפואית, נקבעה ליום השמיני להולדת הבן.

==מנהגים והלכות==
ניתן להוסיף בברכה זו תפילה לרפואתו של חולה ספציפי שהמתפלל מעוניין שיבריא, ולבקש עליו אישית רפואה והחלמה, כפי שבכל ברכה ניתן להוסיף תפילות אישיות בנושא הברכה. הנוסח המקובל להוספה זו הוא: "יהי רצון מלפניך ה' אלהי ואלהי אבותי, שתשלח מהרה רפואה שלמה מן השמים, רפואת הנפש ורפואת הגוף לחולה (פלוני בן פלונית) בתוך שאר חולי ישראל."

==קישורים חיצוניים==
*[https://web.archive.org/web/20160303235633/http://www.beerot.co.il/Default.aspx?tabid=85&ArticleType=ArticleView&ArticleID=165&PageID=358 הרב ירון בן דוד, ברכת הרפואה]
* [https://web.nli.org.il/sites/nlis/he/song/Pages/refua_inde.aspx "ברכת הרפואה" ותפילות נוספות לרפואה] ב[https://web.nli.org.il/sites/nlis/he/song אתר הפיוט והתפילה] של הספרייה הלאומית

== הערות שוליים ==

רפואה